Gajus Julijus Orlovskis

**Gajus Julijus Orlovskis** () – Rusijos rašytojas fantastas, kurio tikroji pavardė nežinoma. Maginės fantastikos romanų apie Ričardą Ilgąsias Rankas autorius.

## Asmenybė
Tikroji G. J.Orlovskio asmenybė laikoma griežtoje paslaptyje, nežinoma nei pavardė, nei išvaizda, nei kokie kiti duomenys išskyrus tai, kad jis yra ciklo apie Ričardą Ilgąsias Rankas autorius. Orlovskis nepasirodo fantastikos konventuose, o su skaitytojais bendrauja tik per internetinę svetainę. Visgi kai kurie jo gerbėjai ir kritikai mano, kad už pseudonimo slepiasi žinomas rašytojas fantastas Jurijus Nikitinas. Ši nuomone paremta tokiais faktais:
* Nikitinas savo apsakyme „Pseudonimas“ (, 1998 m.) pagrindinį herojų pavadino *Orlovskiu*.
* Įžiūri abiejų autorių stilių, idėjinio kryptingumo, ukrainizmų vartojimo panašumą.
* Orlovskis vartoja Nikitino sugalvotus neologizmus, tokius kaip *жвачник* ('televizorius'), *баймы* ('kompiuteriniai žaidimai') ir kt.

Egzistuoja versija, kad pseudonimas slepia ne vieną Nikitiną, bet autorių kolektyvą. Arba kad rašo kažkas kitas, o Nikitinas redaguoja. Ši versija remiama tokiu faktu, kad knygose painiojami veikėjų vardai, herojaus rankiškumas (jis tai kairiarankis, tai dešiniarankis, kalaviją nešioja tai už kairio, tai už dešinio peties).

## Bibliografija
Šis autorius (bent jau šiuo pseudonimu) rašo vienintelį kūrinių ciklą apie Ričardą Ilgąsias Rankas. 2012 m. birželio mėnesį ciklą sudarė 35 knygos, kurias išleido leidykla „Eksmo“ (). Pagrindinis herojus – maskvietis Dmitrijus (jo pravardė Dikas), kuris patenka į maginės fantastikos pasaulį, primenantį viduramžių Europą. Jame egzistuoja ne tik klajojantys riteriai, didikai ir karaliai, bet ir drakonai, magai. Klajodamas jis renka įvairius galingus artefaktus ir magines galias, užkariauja vieną pilį po kitos, gauna vis naujas valdas (tai atspindi knygų pavadinimai su aristokratų titulais). Herojus stengiasi nukeliauti į Pietus, kur išlikę senosios galingos civilizacijos, sugriautos pasaulinio karo, likučiai, tikėdamasis grįžti į savo pasaulį. Skaitydami ciklo knygas skaitytojai mato, kad herojus užima vis aukštesnę padėtį pasaulyje, kopia feodalinės visuomenės laiptais (pradėjo prasčioku) ir ima spręsti vis globalesnius uždavinius.

# Ričardas Ilgosios Rankos (*Ричард Длинные Руки*) (2001; pakartotiniai leidimai 2003, 2004)
# Ričardas Ilgosios Rankos – Viešpaties karys (*Ричард Длинные Руки&nbsp;– воин Господа*) (2001; pakartotiniai leidimai 2003, 2004)
# Ričardas Ilgosios Rankos – Viešpaties Paladinas (*Ричард Длинные Руки&nbsp;– паладин Господа*) (2002; pakartotiniai leidimai 2003, 2004)
# Ričardas Ilgosios Rankos – senjoras (*Ричард Длинные Руки&nbsp;– сеньор*) (2003; pakartotinis leidimas 2004)
# Ričardas de Amalfis (*Ричард де Амальфи*) (2004)
# Ričardas Ilgosios Rankos – trijų pilių valdovas (*Ричард Длинные Руки&nbsp;– властелин трёх замков*) (2004)
# Ričardas Ilgosios Rankos – vikontas (*Ричард Длинные Руки&nbsp;– виконт*) (2005)
# Ričardas Ilgosios Rankos – baronas (*Ричард Длинные Руки&nbsp;– барон*) (2005)
# Ričardas Ilgosios Rankos – jarlas (*Ричард Длинные Руки&nbsp;– ярл*) (2005)
# Ričardas Ilgosios Rankos – grafas (*Ричард Длинные Руки&nbsp;– граф*) (2005)
# Ričardas Ilgosios Rankos – burggrafas (*Ричард Длинные Руки&nbsp;– бургграф*) (2006)
# Ričardas Ilgosios Rankos – landlordas (*Ричард Длинные Руки&nbsp;– ландлорд*) (2006)
# Ričardas Ilgosios Rankos – pfalcgrafas (*Ричард Длинные Руки&nbsp;– пфальцграф*) (2007)
# Ričardas Ilgosios Rankos – overlordas (*Ричард Длинные Руки&nbsp;– оверлорд*) (2007)
# Ričardas Ilgosios Rankos – konetablis (*Ричард Длинные Руки&nbsp;– коннетабль*) (2007)
# Ričardas Ilgosios Rankos – markizas (*Ричард Длинные Руки&nbsp;– маркиз*) (2008)
# Ričardas Ilgosios Rankos – grosgrafas (*Ричард Длинные Руки&nbsp;– гроссграф*) (2008)
# Ričardas Ilgosios Rankos – lordas gynėjas (*Ричард Длинные Руки&nbsp;– лорд-протектор*) (2008)
# Ričardas Ilgosios Rankos – majordomas (*Ричард Длинные Руки&nbsp;– майордом*) (2008)
# Ričardas Ilgosios Rankos – markgrafas (*Ричард Длинные Руки&nbsp;– маркграф*) (2009)
# Ričardas Ilgosios Rankos – gaugrafas (*Ричард Длинные Руки&nbsp;– гауграф*) (2009)
# Ričardas Ilgosios Rankos – freigrafas (*Ричард Длинные Руки&nbsp;– фрейграф*) (2009)
# Ričardas Ilgosios Rankos – vildgrafas (*Ричард Длинные Руки&nbsp;– вильдграф*) (2009)
# Ričardas Ilgosios Rankos – raugrafas (*Ричард Длинные Руки&nbsp;– рауграф*) (2010)
# Ričardas Ilgosios Rankos – konungas (*Ричард Длинные руки&nbsp;– конунг*) (2010)
# Ričardas Ilgosios Rankos – hercogas (*Ричард Длинные руки – герцог*) (2010)
# Ričardas Ilgosios Rankos – erchercogas (*Ричард Длинные руки – эрцгерцог*) (2010)
# Ričardas Ilgosios Rankos – fiurstas (*Ричард Длинные руки – фюрст*) (2011)
# Ričardas Ilgosios Rankos – kurfiurstas (*Ричард Длинные руки – курфюрст*) (2011)
# Ričardas Ilgosios Rankos – grosfiurstas (*Ричард Длинные руки – гроссфюрст*) (2011)
# Ričardas Ilgosios Rankos – landesfiurstas (*Ричард Длинные руки – ландесфюрст*) (2011)
# Ričardas Ilgosios Rankos – grandas (*Ричард Длинные руки – гранд*) (2011)
# Ričardas Ilgosios Rankos – kunigaikštis (*Ричард Длинные руки – князь*) (2012)
# Ričardas Ilgosios Rankos – ercfiurstas (*Ричард Длинные руки – эрцфюрст*) (2012)
# Ričardas Ilgosios Rankos – reichsfiurstas (*Ричард Длинные руки – рейхсфюрст*) (2012)

## Nuorodos

* Гай Юлий Орловский